Unul dintre turnurile Ocolașului Mare din Munții Ceahlău s-a prăbușit pe o potecă turistică.
Unul dintre turnurile Ocolașului Mare din Parcul Natural Ceahlău s-a prăbușit. Blocul de calcar s-a prăbușit din cauze naturale. Serviciul de Salvamont Neamț recomandă evitarea traseului din zonă.
Unul dintre turnurile Ocolașului Mare din Parcul Natural Ceahlău s-a prăbușit din cauze naturale, anunță Serviciul de Salvamont Neamț. Stânca, care cântărea câteva sute de tone, s-a prăbușit pe poteca turistică ce leagă Ocolașul Mare de Cabana Dochia.Din fericire, pe traseu nu se afla nicio persoană, conform autorităților. O echipă din cadrul compartimentului de prevenire împreună cu un specialist în geologie s-au deplasat în zonă pentru a evalua factorii de risc. Concluziile au arătat că eroziunea cauzată de procesul de îngheț/dezgheț a dus la erodarea liantului care susținea blocurile de calcar. Autoritățile anunță că există pericol de prăbușire în zonă și au transmis câteva măsuri de siguranță turiștilor.